Ek het RNS termometer vertaal vanaf die Engelse artikel (wat 'n "Good article" is). Dis nogal lank en kompleks, so 'n paar ekstra oë is waarskynlik nodig. --Slashme (kontak) 21:43, 27 Oktober 2017 (UTC)
Nog 'n lang, komplekse artikel met moeilike woordeskat: glasvesel. Die konsep van 'n "bushing" is veral lastig, want dit word in die vervaardiging van glasvesel heel anders gebruik as die normale gebruik van die woord: hier is dit blykbaar 'n soort oond met 'n klomp spuitstukke (wat uitgedra word deur die foto's wat ek aanlyn kan vind). Ek het maar vireers 'n neologisme "spuitoond" geskep, maar as iemand beter weet, of 'n beter idee het, voel vry. Ek is ook seker daar't 'n klomp foute ingesluip. --Slashme (kontak) 20:18, 30 Oktober 2017 (UTC)
Dit was geen groot uitdaging vir die kleingoed om die Suid-Afrikaanse lokomotief in die Riverside Museum op te spoor nie
Hallo gemeenskap. Ek wil graag môreaand 'n konsert van Joshua na die Reën by L'Avenir gaan bywoon en 'n paar kiekies neem vir ons projek. Aangesien ek nie 'n auto besit nie, wil ek vir donasies vra sodat ek soontoe kan Uber. Dit sal my R120 retoer kos. Indien enigiemand bereid is om by te dra, maak asb. 'n donasie met Bitcoin aan 13nQzMBwBYtq5fbU782DGj61AK2Aropetp. Ek sal self die koste van die toegangskaartjie dra. Jammer vir die kort kennisgewing. K175 (kontak) 15:35, 4 November 2017 (UTC)
Sou graag bydra, maar ek bitcoin nog nie. As jy 'n ZA bankrekening het sou ek graag 'n oorbetaling maak - jy kan vir my mail as dit die moeite werd is vir jou. --Slashme (kontak) 22:05, 4 November 2017 (UTC)
Dankie, @Gebruiker:Slashme! Ek is egter reeds per e-pos gekontak en het die volle bedrag ingesamel! Ek sien daarna uit om 'n goeie foto vir ons artikel Joshua na die Reën te neem. K175 (kontak) 22:24, 4 November 2017 (UTC)
Dit het 'n bietjie gesukkel met die ingewikkelde kamera. Ek sal 'n bietjie moet gaan oplees oor hoe om al die knoppies te gebruik. Ek het solank die beste skoot opgelaai. Gelukkig tree JNDR weer op volgende week. Hopelik kan ek dan weer 'n poging aanwend. K175 (kontak) 20:56, 5 November 2017 (UTC)
Gemeenskap: Julle sal seker teen hierdie tyd opgemerk het dat daar twee gebruikers is (Esta Grobler & KMRJ) wat elke dag 'n klomp nuwe artikels op ons Wiki skep. Sommige van die artikels het my rooi laat sien vir 'n paar redes. Nadat ek 'n klomp van die artikels bestudeer en versorg het, het ek 'n tendens opgemerk. Na verdere ondersoek en een oproep verder het ek agter die kap van die byl gekom. Beide die gebruikers lewer 'n diens vir Maroela Media wat toestemming by die eienaars van Kennis gekry het om hulle tydskrifte net so op Wiki te publiseer. Baie goeie inisiatief maar met praktiese probleme wanneer dit by uitvoering kom. Eerstens die twee gebruikers gebruik OCR tegnologie om die artikels te skep - wat ook sy eie kopsere het wanneer dit met kappies en deeltekens en die dinge werk.
Tweedens hulle trek die Kennis artikels net so oor, terwyl soortgelyke artikels reeds bestaan bv Graan - ou artikel - en Voedselverskaffende grasse(artikel geskrap) wat presies dieselfde ding is. Sien Doodloopbladsye, baie van die Kennis artikels verskyn hierin. Kennis is nie 'n ensiklopedie nie maar het kennis in meer beskrywende, algemene artikels gegroepeer, anders as die Wiki formaat, wat vir baie van ons kopsere verantwoordelik is. Maroela Media het 'n doelwit om 15 artikels 'n dag te lewer.
Ek het versoek dat hulle eers moet navorsing doen oor wat bestaan alvorens hulle nuwe artikles skep. Hulle moet duplikasie verhoed en artikels wat reeds bestaan moet nie oorskryf word nie maar eerder na verwys/geskakel word. En nog baie meer...
Ek bring net hierdie onder julle aandag, ons sal dit wat reeds wat geskep is onder die oë neem en iets moet doen. Ek hoop om Maroela die 14de Nov te besoek.
Hier is my besware daarteen. Laat ek dit duidelik uiteensit (ek skryf nou vir die ander lesers ook).
Jy weet ook daar is sekere intellektuele stukke wat jy nie vir jou lesers sal kan plaas nie, omrede daardie bron bo die gemiddelde leser se vuurmaakplek is.
Die Kommuniste het besef dat hul ekonomie aan die doodbloei was, want meer as 3,7 miljoen Oos-Duitsers (uit 'n totale bevolking van sowat 17,6 miljoen in 1946) is sedert 1950 as vlugteling in Wes-Berlyn geregistreer. Die antwoord op hierdie probleem het die Oos-Duitse leier, Walter Ulbricht, in die bou van die Skandmuur gevind. Alleen deur sy gebied met 'n muur en doringdraadversperrings af te sluit, kon hy verseker dat die inwoners nie langer uit die Kommunistiese "werkersparadys" vlug nie.
Weer sal mens na die bron moet kyk - Kennis was geskryf in die 1970's. Onthou, Wikipedia is 'n opsomming van verskillende standpunte. Uit hierbo sal dit 'n "hy sê" "sy sê" moet wees. Wie het wat gesê? Dit is nogal moeilik, want jy het 'n anonieme skrywer wie se oogmerk jeugdiges van die 1970's is. Dit is nie soos Kommunisme: teorie en praktyk (1969) waar jy name van professore, vanne, konsepte, bronne kan gebruik nie. Ek dink Kennis raak slegs 'n ligte opinielewery vir 'n toergroep sonder bronne of paspoort. Amper soos die TV-program Leef jou reis.
Dit is vir my veel makliker om die kantaantekeninge van Voltaire in Rousseau se werke nader te trek en die kritiekpuntjies onder mekaar te lys. Hier is dit immers duidelik: jy het Rousseau se werk, jy het Voltaire se kantaantekeninge. Is dit verifieerbaar? Ja, dit is. Jy sien die foto's, jy sien die handskrif, jy kan dit self toets. Maar is die foto's EG? Dis al waaroor mens jou hoef te bekommer.
Jy kon eenvoudig gesê het die middelpunt van die stad in die 1970's was naby Unter den Linden, toenmalig in Oos-Berlyn. As jy dan nou bekende Afrikanerstudente of Suid-Afrikaners wil uitlig wat in Berlyn voor die Koue Oorlog studeer het, dan moet jy name noem, jy sal hulle onder 'n afsonderlike hofie moet skryf. Jy is egter nie verplig om Suid-Afrika elke liewe maal te betrek om te wys hoe relevant die artikel vir die leser is nie - Berlyn se invloed op sy eie permanente inwoners is veel sterker as op Suid-Afrika. Dis tog logies. Ek sou eerder die Afrikaanse studente by die betrokke Universiteitartikels self lys.
- Hoewel die Oos-Duitsers hulle deel van die stad as 'n uithangbord vir Kommunisme uitbou, is selfs vandag nog nie al die oorlogskade aan die geboue herstel nie.
Ek kan duidelik sien ons verkeer hier in die Koue Oorlog. Ek is seker mens sou die sin kon herskryf: Hoewel die Wes-Duitsers hulle deel van die stad as 'n uithangbord vir Kapitalisme uitbou, is (noem westerse sondes: dwelms, massaverbruik, besoedeling, omgewingskade). Los die moddergooiery en skrap die sin.
Al daardie vooropgesteldhede val by Wikipedia weg. Die enigste doel by die Afrikaanse Wikipedia is: skryf verstaanbaar. Kry al die bronne en perspektiewe in. Moenie tot 'n finale gevolgtrekking kom nie. Moenie namens die leser die standpunte opweeg nie. Laat ruimte vir die navorsing wat nog moet kom. As ensiklopedis haal jy slegs standpunte aan. Dit is al wat jy doen.
Daai boek "Kennis" uit 1980 is klaar nie 'n ensiklopediese bron nie! Daardie skrywers praat van "ons", "Mohammedane" en "rasse". Jy kan nie die 2017-wêreld beskryf en 'n 1980-boek uit die ou Suid-Afrika as bron gebruik nie! By Wikings staan nou "Ons kennis van die Wikings se literatuur is baie beperk." Elke Sweed het meer kennis oor die Wikings as daardie skrywers. As jy die Wikings ensiklopedies wil beskryf, koop Fachliteratur oor die Wikings, lees dit, verstaan dit en vergelyk dit met ander Fachliteratur oor die Wikings. Dis hoe ons ensiklopediese werk doen.
Indonesië se geskiedenis bevat nou blatante rassisme: "Daar was waarskynlik drie hoofsoorte inwoners, naamlik die Negrito's van Wes-Maleisië, die Papoeas van Oos-Maleisië en 'n geel Mongoolse ras uit Indo-China." Bladsye soos Beskerming van die liggaam, Skool in die eerste eeu, Diere van die tropiese woud, Land benede seespieël, Die mobilisering van 'n Middeleeuse kasteel, Skryf- en rekenkuns in Ou Babilonië, Legendes van antieke Rome, Stryders vir ons taal, Snelheid van diere, Europa na die weense kongres, Europa in die agtiende eeu is nie ensiklopediese artikels nie, hulle is net essays en behoort verwyder.
Ek dink nie 'n mens moet Kennis net afskryf nie. Dit is 'n ontsaglike bron van feite. Elkeen wat dit gebruik, moet egter die manier waarop dit aangebied word, herinterpreteer vir die moderne tyd. Of jy moet dit gebruik as 'n bykomende bron. Jy kan dit nie net verbatim kopieer nie. Winston (kontak) 20:22, 9 November 2017 (UTC)
@Gebruiker:Oesjaar - nog 'n bylaag wat ge-CC kan word: ek stel voor Maroela Media spaar hul kragte. Probeer om met die minste moeite die meeste te doen; die eerste domino liggies om te tik wat 20 000 ander aan die werk sit. Ons moenie soos Sisifus wees nie - die arme drommel. Anders gaan jy rond en bont vure doodslaan en hoop die getalle sal styg. Dit werk nie so nie.
Ek was vandag by Greenman se blog, en het sy Septembermaandverslag gelees, maar ook 'n kommentaarbydrae vanaf 'n ander Afrika-wiki se gebruiker. Hulle probeer baie aan die plaaslike navraag te voldoen, en ek gun hulle die sukses wat hulle daaruit kry.
Stap 5: moenie beïndruk raak oor die afgelope 12 maande nie (dus, wat aktueel is nie), stel die tyd op 5 jaar. Of pas die datums aan - ek probeer myne stel op 2015 tot nou. 12 maande is vir my te min. Jy sal byvoorbeeld gou sien "Fees Must Fall" word met elke koshuisbetoging gegoogle, maar tog weet ons dis 'n slagspreuk met weinig betekenis - slaan hom oor. Kyk mens na 'n begrip soos "Jacob Zuma", bly die soektogte na hom enduit buitensporig hoog. Hy sou met "Huisgenoot" kon meeding. Om die grafieke te vergemaklik, haal die een weg wat die grootste en hoogste is, sodat jy makliker op die kleineres kan fokus, as jy sou wou. Die grafiek sal hom onmiddellik aanpas.
Wenk 1: Ek was vandag by my dorpsbiblioteek. Ek het my kaartjie laat aftas, my posisie voor 'n biblioteekrekenaar ingeneem en probeer rondsnuffel wat ek uit die gebruikersnavrae en die internetgeskiedenis kan wysraak. Ek was die moer in omdat die internetgeskiedenis geskrap is, maar gelukkig genoeg dat van die mense se dokumente nog in "Documents" was. Wat jy daar vind is CV's, prentjies en veral, juis waarna ons soek, onafgehandelde skooltake. Kom ek gee jou 'n wenk: metamfetamien is hoog op die prioriteitslys, want dit is 'n LO-taak. Of dalk iemand wat 'n plaaslike handelaar soek? Die feit bly soos 'n koei op vier bene in die middel van die Grabouwpad staan - dit klop met die soekresultate op Google Trends.
Daardie klein kring aktiewe gebruikers loop moontlik gevaar om tendensieus te wees. Ek verwys net na die feit dat ons hier waarskynlik die eerste Wikipedia-projek sal wees wat 'n nugtere, neutrale beskrywing van die Kerk van Sciëntologie en sy geskiedenis vir sy gebruikers beskikbaar stel. Ek het vir ons Meetup nog eens my (vergeefse) wysigings aan die Duitse artikel oor dié onderwerp as voorbeeld geneem. Die Kerk vra hoë donasies van lede wat nie as vrywilligers daarby aansluit nie, maar dit is geen suiwer ekonomiese onderneming nie, soos in die Duitse artikel aangevoer word - net omdat een Duitse regter dit só gestel het.
Ek kry die indruk dat akademici en ander deskundiges nie baie belang daarin stel om met die bogenoemde een persent debatte te voer nie. Dieselfde geld waarskynlik vir nuwelinge wat nie maklik hul bydraes op 'n tegnies nog steeds ingewikkelde webwerf kan lewer nie. Dit verg groot toewyding om al die reĕls baas te raak in 'n werksomgewing wat blykbaar deur die bogenoemde een persent oorheers word én sterk op bronkode, sjablone, en ander dinge fokus waarvan nuwelinge nie noodwendig kennis het nie. Redigeerwerk met mobiele toestelle bly 'n uitdaging.
Ek weet nie regtig of ons die gebruikergetalle en soeknavrae vir Afrikaans so maklik kan opstoot nie, aangesien 'n groot persentasie Afrikaanssprekendes Engels as kommunikasiemedium aanvaar. Ons hoef net te kyk hoeveel Afrikaanssprekendes aktief betrokke is by die Engelse susterprojek.
Wat die Engelsmedium-bydraers hier betref (almal wat materiaal bydra, advies gee of ander ondersteunende werk doen, mag met reg trots wees op die Britse bydrae tot die projek) - ons steur ons nie daaraan nie. Noord-Iere en Skotte aanvaar twee- of meertaligheid as 'n gegewe feit. So bly die Afrikaanse Wikipedia 'n interessante eksperimentele omgewing.
Brexit is 'n aansporing om die Verenigde Koninkryk se bande met die Engelssprekende wêreld, insluitende die Afrikaanssprekende gemeenskap, te herdefinieer en te versterk. Afrikaanse hoofartikels oor die Britse samelewing sal besondere aandag geniet.
Die Swahili-Wikipedia se besoekergetalle sal mettertyd die Afrikaanse Wikipedia s'n moet verbysteek. Ek het daarmee vrede gemaak. Ek skryf dit as feit, want die selfoontegnologie begin nou eers daar ontluik en diegene wat Swahili ken is 50 miljoen mense. Afrikaans? Glo 13 miljoen. As dit ooit so baie is. Jou vernaamste skrywers by die Swahili-Wikipedia is Duitsers met kennis van Swahili, ja. Terwyl die Afrikaanse gebruikers maklik na die Engels sal oorslaan as hulle 'n artikel as substandaard beskou, is Swahili al jare lank die lingua franca in die gebied. Die geringste bietjie kennis in Swahili sal nuwe belangstelling prikkel.
1. Afrikaanse mense bly maar lui. Lui, soos: waarom sal ek soveel moeite doen om 'n Engelse artikel te vertaal vir 'n skoolprojek as ek reeds die Afrikaans tot my beskikking het? (Aan die ander kant maak dit plagiaat so besonder maklik en dit lyk my mense is meer geneig om te vertaal as om te parafraseer). Hier is dus sprake van gehalte. Ander, nuwe en oorspronklike inligting (vanaf die Franse, Duitse of selfs die Nederlandse (!) Wikipedia) kan moontlik besoekergetalle opskuif. Leeu, wat ek vertaal het in 2009, het op 09 Mei 2017 omtrent 274 besoeke gekry. Nou nie juis indrukwekkend hoog vergeleke met ander groot Wiki's nie, maar dit is nogal 'n aanwins vir so 'n klein taaltjie.
2. By intensiewe vorme het ek keywordtooldominator.com gebruik en kon onmiddellik vasstel na watter intensiewe vorm die meeste mense soek. Op daardie manier gee jy die antwoord en dit stoot jou besoekergetal net nog meer op, tot op 'n punt. Jy sien duidelik die "grondhopies" bladtrekke. Die aanvanklike groot soektogte in 2016 kry net 'n vae eggo in 2017 se tweede, derde en vierde skoolkwartaal. Die eerste kwartaal was wel 'n verbetering jaar op jaar. Aan die ander kant het jy ook Engelssprekendes (Afrikaans Addisionele Taal) wat ook van hierdie blad gebruik maak. En tog sal dit selde bo 200 bladtrekke bereik, as jy baie gelukkig is miskien 300 of 400.
Hallo, ek is 'n Franstalige Belgiese uit Doornik. Ek het 'n subbladsy van my gebruikersblad oor Wallonië van die Waalse beweging geskryf. Ek is op soek na 'n paar vrywilligers om te proeflees omdat my afrikaans baie sleg is. Ek het myself gehelp met my sleg nederlands en met Google Translate. Ek is die skrywer van fr:Histoire du terme Wallon en het is ‘n voorbladartikel.
Namens Keren van den Berg: (haar rekenaar werk nie op die oomblik goed nie): "Dankie vir julle insette. Ons is tans besig om vir eers oor te skakel Wêreldspektrum toe. Dis meer akademies geskryf as die Kennis. Ons sal dan hopelik, na ons deur die Wereldspektrums gewerk het, net addisioneel invoeg met die Kennis.
Ons is besig om soektogte te doen om seker te maak dat artikels nie gedupliseer word nie. Hier is werklik ongelooflike inligting wat die Afr Wikipedia wonderlik kan uitbrei, en ons laat natuurlik verouderde artikels uit, bv. die ekonomie van Brazilië in die '80's. Dankie vir die ondersteuning. Ons moet die OCR program oorlaai. Ek dink dit is wat my rekenaar laat oppak het. Groete, Keren (op RJKM se gebruikersnaam)